Kiej by my chcieli pedzieć, że ta amerykańsko artystka, ło kierej teroz godomy, gro ino muzyka elektroniczno, to to byłoby niyprowdom bo Holly niy ino gro to, co sama se napisze. Jeji poświyncyni je tak wieli, że to niy ino słychać, kiej je na binie, ale kiej godo ło tym, co gro. A może se na to pozwolić – bo mo tytuł magistra w dziedzinie Muzyki Elektronicznyj, zdobyty na niezależnyj uczelni Mills College w San Fransisco, kiero je szpecym w naukach artystycznych. Terozki sie staro ło tytuł doktora na uniwersytecie w Kalifornii.
W swojij działalności muzycznyj Herndon kłanio sie i oddowo hołd laptopowi. Godo ło nim, jako ło czymś osobistym, na kierym idzie łonaczyć muzyka ale tyż inksze rzeczy, jak dejmy na to scenariusze do swoich wystympów. To, co do teroz pokozała i zrobiła idzie zoboczyć na dwóch wydawnictwach – w roku 2011 złonaczyła… kaseta Car, na kierom pomysł wziyna, kiej szukała wytwórni, kiero by ji wydała muzyka na tym nośniku.
Dowiedziała sie wdycki, że mocka kaset magnetofonowych puszczo sie dalij we autach, a to skisz tego łobmyśliła umilić rajza swojim zmotoryzowanym fanom. Na bezrok wydała już tradycyjny longplay Movement, w klimacie eksperymentalnego techno, wyśrubowanego bez pełnom pasji Holly.
szl_Latn szl_Latn szl_Latn